turjo4nis/wikipedia-bn-dump-20250701 huggingface dataset:
লিলা কেদ্রোভা

লিলা কেদ্রোভা (৯ অক্টোবর ১৯০৯ - ১৬ ফেব্রুয়ারি ২০০০) ছিলেন একজন রাশিয়ায় জন্মগ্রহণকারী ফরাসি অভিনেত্রী। তিনি জোরবা দ্য গ্রিক (১৯৬৪) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি ১৯৮৩ সালে এই চলচ্চিত্রের সঙ্গীতধর্মী নাট্য সংস্করণে অভিনয় করে সঙ্গীতনাট্যে শ্রেষ্ঠ চরিত্রাভিনেত্রী বিভাগে টনি পুরস্কার অর্জন করেন। তিনি অ্যালফ্রেড হিচককের টর্ন কার্টেইন (১৯৬৬) চলচ্চিত্রে এবং ওয়েস্ট এন্ড মঞ্চে ক্যাবারে মঞ্চনাটকে অভিনয় করেন।

প্রারম্ভিক জীবন
ইয়েলিৎসাভেতা নিকলায়েভনা কেদ্রোভা ১৯০৯ সালের ৯ই অক্টোবর রাশিয়ার পেত্রোগ্রাদে জন্মগ্রহণ করেন। তার পিতামাতা রুশ অপেরা সঙ্গীতশিল্পী ছিলেন। তার পিতা নিকলাই কেদ্রভ সিনিয়র (১৮৭১-১৯৪০) গায়ক ও সুরকার ছিলেন এবং লিটুর্জিক্যাল শ্যান্টসে পরিবেশনকারী প্রথম রুশ পুরুষ কোয়ার্টেট ছিলেন। তার মাতা সোফিয়া গ্লাদকায়া মারিইন্‌স্কি থিয়েটারের গায়িকা ছিলেন এবং প্যারিসের কনজারভেটোয়ারের শিক্ষিকা ছিলেন। কেদ্রোভার ভাই নিকলাই কেদ্রভ জুনিয়র (আনু. ১৯০৪-১৯৮১) রুশ লিটুর্জিক্যাল সঙ্গীতের গায়ক ও সুরকার ছিলেন। তার বোন আইরিন কেদ্রফ (ইরিনা নিকলায়েভনা কেদ্রোভা) একজন সোপরানো ছিলেন।

কর্মজীবন
১৯২২ সালে অক্টোবর বিপ্লবের কিছু সময় পর তাদের পরিবার অভিবাসিত হয়ে বার্লিনে চলে যায়। ১৯২৮ সালে তারা ফ্রান্সে পাড়ি জমান, সেখানে কেদ্রোভার মাতা প্যারিস কনজারভেটোয়ারে শিক্ষকতা করতেন এবং তার পিতা "কোয়ার্তুর কেদ্রোফ" প্রতিষ্ঠা করেন। ১৯৩২ সালে কেদ্রোভা মস্কো আর্ট থিয়েটার টুর কোম্পানিতে যোগদান করেন। তারপর তার চলচ্চিত্র জীবন শুরু হয়, যার অধিকাংশই ফরাসি চলচ্চিত্রে। ১৯৬৪ সালে তিনি তার প্রথম ইংরেজি ভাষার চলচ্চিত্র জোরবা দ্য গ্রিক-এ অভিনয় করেন। এই চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। কেদ্রোভা অতঃপর আলফ্রেড হিচককের ১৯৬৬ সালে টর্ন কার্টেন চলচ্চিত্রে পূর্ব বার্লিনের পোলীয় অভিজাত নারী কাউন্টেস কুচিন্‌স্কার চরিত্রে অভিনয় করেন। কেদ্রোভা ১৯৬৮ সালে জুডি ডেঞ্চ ও পিটার স্যালিসের সাথে ওয়েস্ট এন্ড মঞ্চে ক্যাবারে নাটকে ফ্রাউলিন স্নাইডার চরিত্রে অভিনয় করেন।

তিনি এরপর হলিউডের কয়েকটি চলচ্চিত্রে পাগলাটে মহিলা চরিত্রে অভিনয় করেন। ১৯৮৩ সালে তিনি ব্রডওয়ে মঞ্চে তার জোরবা দ্য গ্রিক চলচ্চিত্রে অভিনয় চরিত্রে জোরবা নাটকে অভিনয় করেন, যার জন্য তিনি সঙ্গীতনাট্যে শ্রেষ্ঠ চরিত্রাভিনেত্রী বিভাগে টনি পুরস্কার ও ড্রামা ডেস্ক পুরস্কার অর্জন করেন। ১৯৮৯ সালে তিনি লন্ডনে আ লিটল নাইট মিউজিক নাটকের পুনরুজ্জীবিতকরণে মাদাম আর্মফেল্ট চরিত্রে অভিনয় করেন।

ব্যক্তিগত জীবন
কেদ্রোভা ১৯৪৮ সালে পিয়ের ভালদের সাথে বিবাহবন্ধনে আবদ্ধ হন। তার দ্বিতীয় স্বামী কানাডীয় মঞ্চ পরিচালক রিচার্ড হাওয়ার্ড (১৯৩২-২০১৭)।

২০০০ সালের ১৬ই ফেব্রুয়ারি কেদ্রোভা অন্টারিওর সল্ট স্টে. মারিতে তার গ্রীষ্মকালীন বাড়িতে নিউমোনিয়া রোগে আক্রান্ত হয়ে মারা যান। এছাড়া তিনি দীর্ঘদিন আলৎসহাইমারের রোগে ভুগছিলেন। তার মরদেহ দাহ করা হয় এবং দাহকৃত ছাই প্যারিসে রুশ সমাধিতে তার পারিবারিক সমাধিতে পুঁতে দেওয়া হয়।

তথ্যসূত্র

বহিঃসংযোগ

 
 
 

১৯০৯-এ জন্ম
২০০০-এ মৃত্যু
২০শ শতাব্দীর ফরাসি অভিনেত্রী
ফরাসি চলচ্চিত্র অভিনেত্রী
ফরাসি মঞ্চ অভিনেত্রী
ফ্রান্সে রুশ অভিবাসী
রুশ বংশোদ্ভূত ফরাসি ব্যক্তি
সেন্ট পিটার্সবার্গের অভিনেত্রী
নিউমোনিয়ায় মৃত্যু
অন্টারিওতে সংক্রামক রোগে মৃত্যু
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
টনি পুরস্কার বিজয়ী
আলঝেইমার রোগ থেকে মৃত্যু
রফিক উদ্দিন আহমেদ (দ্ব্যর্থতা নিরসন)

রফিক উদ্দিন আহমেদ নামটি নিচের ব্যক্তিবর্গকে নির্দেশ করতে পারে:

 রফিক উদ্দিন আহমেদ (বিজ্ঞানী) – একজন বাংলাদেশি বিজ্ঞানী।
 রফিক উদ্দিন আহমেদ (আইনজীবী) –বাংলাদেশের রাজনীতিবিদ যিনি ঢাকা-৯ আসনের সংসদ সদস্য ছিলেন

আরও দেখুন 
 রফিকউদ্দিন আহমদ –বাংলাদেশী ভাষা আন্দোলনকর্মী যিনি ১৯৫২ সালে নিহত হন।
 রফিউদ্দিন আহমেদ –ভারতীয় দন্তচিকিৎসক, শিক্ষাব্রতী ও পরবর্তীকালে পশ্চিমবঙ্গ রাজ্য সরকারের মন্ত্রী।
বাস্তবায়নযোগ্যতা নিরীক্ষা

বাস্তবায়নযোগ্যতা নিরীক্ষা বা বাস্তবায়নযোগ্যতা যাচাই () বলতে কোনও প্রস্তাবিত প্রকল্প বা ব্যবস্থার ব্যবহারোপযোগিতার মূল্যায়নকে বোঝায়। একটি বাস্তবায়নযোগ্যতা নিরীক্ষার লক্ষ্য নৈর্ব্যক্তিকভাবে ও যুক্তিসঙ্গতভাবে কোনও বিদ্যমান কারবার কিংবা প্রস্তাবিত ঝুঁকিপূর্ণ ব্যবসায়িক উদ্যোগের ভালো ও মন্দ দিক, প্রাকৃতিক পরিবেশে উপস্থিত সুযোগ ও হুমকি, বাস্তবায়নের জন্য আবশ্যকীয় সম্পদ এবং শেষ পর্যন্ত সাফল্য লাভের সম্ভাবনা উদ্ঘাটন করা। অতি সরলভাবে বলতে গেলে বাস্তবায়নযোগ্যতা বিচার করার দুইটি মানদণ্ড হল আবশ্যকীয় খরচ এবং অর্জনীয় মূল্য।

একটি সুপরিকল্পিত বাস্তবায়নযোগ্যতা নিরীক্ষাতে আলোচ্য কারবার বা প্রকল্পের ঐতিহাসিক পটভূমি, পণ্য বা সেবা, হিসাবরক্ষণ বিবৃতিসমূহ, কর্মকাণ্ড ও ব্যবস্থাপনার বিস্তারিত খুঁটিনাটি, বিপণন গবেষণা ও নীতিসমূহ, আর্থিক উপাত্ত, আইনি ও কর-সংক্রান্ত বাধ্যবাধকতা, ইত্যাদির বর্ণনা থাকতে হয়। সাধারণত কারিগরি উন্নয়ন ও প্রকল্প বাস্তবায়নের আগে বাস্তবায়নযোগ্যতা নিরীক্ষা সম্পাদন করা হয়ে থাকে। একটি বাস্তবায়নযোগ্যতা নিরীক্ষা কোনও প্রকল্পের সাফল্যের সম্ভাবনা মূল্যায়ন করে, তাই সম্ভাব্য বিনিয়োগকারী ও ঋণ প্রদানকারী সংস্থাসমূহের কাছে এই নিরীক্ষার বিশ্বাসযোগ্যতা সৃষ্টিতে আপাতদৃষ্ট নৈর্ব্যক্তিকতা বা বস্তুনিষ্ঠতা গুরুত্বপূর্ণ একটি নিয়ামক হিসেবে কাজ করে। এ কারণে বাস্তবায়নযোগ্যতা নিরীক্ষাকে বস্তুনিষ্ঠভাবে ও পক্ষপাতদুষ্টতা এড়িয়ে পরিচালনা করতে হয়, যাতে সরবরাহকৃত তথ্যের উপর ভিত্তি করে সঠিক সিদ্ধান্ত গ্রহণ করা যায়।

তথ্যসূত্র

মূল্যায়ন পদ্ধতি
প্রকল্প ব্যবস্থাপনা
ব্যবসা প্রক্রিয়া
ব্যবসা প্রক্রিয়া ব্যবস্থাপনা
রফিক উদ্দিন আহমেদ (আইনজীবী)

রফিক উদ্দিন আহমেদ বাংলাদেশের ঢাকা জেলার রাজনীতিবিদ ও আইনজীবী, যিনি ঢাকা-৯ আসনের সংসদ সদস্য ছিলেন।

প্রাথমিক জীবন 
রফিক উদ্দিন আহমেদ ঢাকায় জন্মগ্রহণ করেন।

রাজনৈতিক জীবন 
রফিক উদ্দিন আহমেদ একজন আইনজীবী ও মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি ঢাকা-৯ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
ঢাকা জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
ঢাকা জেলার আইনজীবী
বাংলাদেশ কৃষক শ্রমিক আওয়ামী লীগের রাজনীতিবিদ
নুরুল হক (রাজনীতিবিদ)

নুরুল হক বাংলাদেশের ঢাকা জেলার রাজনীতিবিদ যিনি ঢাকা-৯ আসনের সংসদ সদস্য ছিলেন।

প্রাথমিক জীবন 
নুরুল হক ঢাকায় জন্মগ্রহণ করেন।

রাজনৈতিক জীবন 
নুরুল হক ১৯৭৯ সালের দ্বিতীয় জাতীয় সংসদ নির্বাচনে ঢাকা-৯ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
ঢাকা জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
জীবিত ব্যক্তি
মাহমুদুল হাসান (রাজনীতিবিদ)

মাহমুদুল হাসান বাংলাদেশের ঢাকা জেলার রাজনীতিবিদ যিনি ঢাকা-৯ আসনের সংসদ সদস্য ছিলেন।

প্রাথমিক জীবন 
মাহমুদুল হাসান ঢাকায় জন্মগ্রহণ করেন।

রাজনৈতিক জীবন 
মাহমুদুল হাসান ১৯৮৬ সালের তৃতীয় জাতীয় সংসদ নির্বাচনে ঢাকা-৯ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
ঢাকা জেলার রাজনীতিবিদ
জাতীয় পার্টির রাজনীতিবিদ
তৃতীয় জাতীয় সংসদ সদস্য
জীবিত ব্যক্তি
দাবণগেরে জেলা

দাবণগেরে জেলা, হলো দক্ষিণ ভারতে অবস্থিত কর্ণাটক রাজ্যের দক্ষিণ-মধ্যভাগে অবস্থিত একটি জেলা৷ এটি কর্ণাটকের চারটি প্রশাসনিক বিভাগের বেঙ্গালুরু বিভাগের অন্তর্গত৷ জেলাটির জেলাসদর রয়েছে দাবণগেরে শহরে৷ ২০১১ খ্রিস্টাব্দে জেলাটির ৩২.৩১ শতাংশ লোক শহরবাসী৷ ১৯৯৭ খ্রিস্টাব্দে চিত্রদুর্গ ও শিবমোগ্গা জেলা থেকে কিছু কিছু তালুক নিয়ে তৎকালীন মুখ্যমন্ত্রী জে. এইচ. প্যাটেল এই জেলাটি গঠন করেন৷ জেলাটিতে উত্তর ও দক্ষিণ উভয় কর্ণাটকীয় প্রভাব লক্ষ্য করা যায়৷

দাবণগেরে জেলায় রয়েছে ৬ টি তালুক, ২০টি হোবলি, ১৯৭ টি গ্রাম পঞ্চায়েত ও ৬৫২ টি গ্রাম রয়েছে৷ এছাড়া রয়েছে ৯০৪টি পাটন দুটি নগর নিগম ও একটি পৌরসংস্থা রয়েছে৷

ভূগোল
দাবণগেরে জেলাটি দাক্ষিণাত্য মালভূমির মধ্য-পশ্চিম দিকের বায়লুসীমাতে অবস্থিত৷ জেলাটির উত্তর দিকে রয়েছে বেল্লারী জেলা, পূর্ব দিকে রয়েছে চিত্রদুর্গ জেলা, দক্ষিণ দিকে রয়েছে চিকমাগালুর জেলা, দক্ষিণ-পশ্চিম দিকে রয়েছে শিবমোগ্গা জেলা এবং উত্তর-পশ্চিম দিকে রয়েছে হাবেরী জেলা৷ জেলাটি কর্ণাটকের কেন্দ্রস্থলে ১৩॰০৫' উত্তর অক্ষাংশ থেকে ১৪॰৫০' উত্তর অক্ষাংশ এবং ৭৫॰৩০' পূর্ব দ্রাঘিমা থেকে ৭৬॰৩০' পূর্ব দ্রাঘিমায় ৫৯২৬ বর্গকিলোমিটার ক্ষেত্রফলে অবস্থিত৷ জেলাটিতে একাধিক বায়ুকল রয়েছে৷

অর্থনীতি
২০০৬ খ্রিস্টাব্দে ভারত সরকারের গ্রামীণ বিকাশ এবং পঞ্চায়েত রাজ মন্ত্রণালয় দাবণগেরে জেলাটিকে ভারতের তৎকালীন ৬৪০ টি জেলার মধ্যে অর্থনৈতিকভাবে পিছিয়ে পড়া আড়াইশো টি জেলার তালিকার অন্তর্ভুক্ত করেছে।  এরকম পিছিয়ে পড়া জেলার তকমা প্রাপ্ত কর্নাটকের পাঁচটি জেলার মধ্যে দাবণগেরে অন্যতম। জেলা টি ব্যাকওয়ার্ড রিজিওন গ্রান্ট ফান্ড বা বিআরজিএফ এর আওতাভুক্ত।

জনতত্ত্ব
২০১১ খ্রিস্টাব্দে ভারতের জনগণনা অনুসারে কর্ণাটকের দাবণগেরে জেলার মোট জনসংখ্যা ছিলো ১৯,৪৫,৪৯৭ জন, যা আফ্রিকার দক্ষিণদিকে অবস্থিত লেসোথো রাষ্ট্রের  বা আমেরিকা যুক্তরাষ্ট্রের পশ্চিম ভার্জিনিয়া রাজ্যের জনসংখ্যার সমতুল্য৷ ২০১১ খ্রিস্টাব্দে ভারতের মোট ৬৪০ টি জেলার মধ্যে জনসংখ্যার বিচারে দাবণগেরে জেলাটি ২৪১তম স্থান অধিকার করেছে৷ জেলাটির জনঘনত্ব ৷ ২০০১ থেকে ২০১১ খ্রিস্টাব্দের মধ্যে এই জেলার জনসংখ্যার বৃদ্ধির হার ছিলো ০৮.৭১ শতাংশ৷ জেলাটিতে প্রতি হাজার পুরুষে ৯৬৭ জন নারী বাস করেন৷ এখানে সর্বমোট সাক্ষরতার হার ৭৫.৭৪ শতাংশ, যেখানে পুরুষ সাক্ষরতার হার ৮২.৪০ শতাংশ এবং নারী সাক্ষরতার হার ৬৮.৯১ শতাংশ৷

তথ্যসূত্র

কর্ণাটকের জেলা
দাবণগেরে জেলা
বাহুবল থানা

বাহুবল থানা বাংলাদেশের হবিগঞ্জ জেলার অন্তর্গত বাহুবল উপজেলার একটি থানা।

প্রতিষ্ঠাকাল 
১৯২১ সালে তৎকালীন আসাম প্রাদেশিক সরকারের এক গেজেট নোটিফিকেশন অনুযায়ী প্রশাসনিক থানা হিসাবে বাহুবল প্রতিষ্ঠা লাভ করে।

প্রশাসনিক এলাকাসমূহ 
বাহুবল উপজেলার ৭টি ইউনিয়নের প্রশাসনিক কার্যক্রম বাহুবল থানার আওতাধীন।

ইউনিয়নসমূহ:
 ১নং স্নানঘাট
 ২নং পুটিজুরী
 ৩নং সাতকাপন
 ৪নং বাহুবল সদর
 ৫নং লামাতাশী
 ৬নং মীরপুর
 ৭নং ভাদেশ্বর

আরও দেখুন 
 বাহুবল উপজেলা
 হবিগঞ্জ জেলা

তথ্যসূত্র

বহিঃসংযোগ 

হবিগঞ্জ জেলার থানা
বাহুবল উপজেলা
আর্টেমিস কর্মসূচি

আর্টেমিস কর্মসূচি মার্কিন সরকারের অর্থায়নে পরিচালিত একটি মানব মহাকাশযাত্রা কর্মসূচি, যার লক্ষ্য ২০২৪ সালের মধ্যে "প্রথম নারী এবং পরে পুরুষ" মহাকাশচারীদের অবতরণ করানো, বিশেষ করে চাঁদের দক্ষিণ মেরু অঞ্চলে। কর্মসূচিটি মূলত মার্কিন মহাকাশ সংস্থা নাসা দ্বারা পরিচালিত, মার্কিন যুক্তরাষ্ট্রের বাণিজ্যিক স্পেসফ্লাইট সংস্থাগুলি নাসার সাথে চুক্তিবদ্ধ এবং ইউরোপীয় মহাকাশ সংস্থা (ইএসএ), জাপান এরোস্পেস এক্সপ্লোরেশন এজেন্সি (জ্যাকএএসএ), কানাডিয়ান স্পেস এজেন্সি (সিএসএ) এবং অস্ট্রেলিয়ান স্পেস এজেন্সি আন্তর্জাতিক অংশীদার হিসাবে কর্মসূচিতে যুক্ত রয়েছে। নাসা এই কর্মসূচির নেতৃত্ব দিচ্ছে, তবে চাঁদে স্থিতিশীল উপস্থিতি প্রতিষ্ঠা, বেসরকারী সংস্থাগুলির ভিত্তি স্থাপন এবং চূড়ান্তভাবে মানুষকে মঙ্গল গ্রহে প্রেরণে দীর্ঘমেয়াদী লক্ষ্য হিসাবে আর্টেমিসকে অগ্রণীকরণের পরবর্তী পদক্ষেপ হিসাবে আন্তর্জাতিক অংশীদারিত্ব মূল ভূমিকা পালন করবে বলে প্রত্যাশা করা হয়।

ডিসেম্বর২০১৭ সালে, রাষ্ট্রপতি ডোনাল্ড ট্রাম্প চন্দ্র অভিযানের অনুমোদন দিয়ে স্পেস পলিসি নির্দেশিকা ১ -এ স্বাক্ষর করেন। আর্টিমিস ওরিয়ন, লুনার গেটওয়ে ও বাণিজ্যিক চন্দ্র পেললোড পরিষেবাদি সহ চলমান মহাকাশযানের কর্মসূচির প্রতি দৃষ্টি আকর্ষণ করে এবং একটি নির্মাণাধীন ক্রু ল্যান্ডার যুক্ত করে। স্পেস লঞ্চ সিস্টেম ওরিওনের প্রাথমিক প্রেরণকারী বাহন হিসাবে কাজ করবে, বাণিজ্যিক উৎক্ষেপণ যানবাহনগুলি অন্যান্য বিভিন্ন উপাদান উৎক্ষেপণ করতে ব্যবহার করার পরিকল্পনা করা হয়েছে। ২০২০ অর্থবছরের জন্য আর্টেমিসের জন্য নাসা $১.৬ বিলিয়ন ডলার অতিরিক্ত অর্থের জন্য অনুরোধ করেছে, এবং সিনেট বরাদ্দ কমিটি নাসার কাছে পাঁচ বছরের বাজেট প্রোফাইলের জন্য অনুরোধ করে, যার কংগ্রেসের মূল্যায়ন ও অনুমোদনের জন্য প্রয়োজন।

ইতিহাস 
বর্তমান আর্টেমিস কর্মসূচিটি নাসার বাতিল হওয়া কর্মসূচি ও অভিযানগুলির বেশ কয়েকটি বড় উপাদান অন্তর্ভুক্ত করে, যেমন নক্ষত্রমণ্ডল কর্মসূচি এবং গ্রহাণু পুনর্নির্দেশ অভিযান। মূলত '২০০৫ এর নাসা অনুমোদন আইন' দ্বারা আইন প্রণয়ন করা হয়, যার মধ্যে নক্ষত্রমণ্ডলে আরেস ১, আরেস ৫ ও ওরিওন ক্রু এক্সপ্লোরেশন যানের বিকাশ অন্তর্ভুক্ত ছিল। কর্মসূচিটি ২০০০-সালের শুরুর দিক থেকে ২০১০ সাল পর্যন্ত চলে।

মহাকাশ যান

ওরায়ন 

ওরায়ন আংশিক পুনরায় ব্যবহারযোগ্য ক্যাপসুলগুলির একটি শ্রেণি, যা  নাসার মানববাহী মহাশূন্যে যাত্রার কর্মসূচিগুলিতে ব্যবহৃত হয়। মহাকাশযানটিতে একটি ক্রু মডিউল (সিএম) রয়েছে, যা লকহিড মার্টিন এবং ইউরোপীয় পরিষেবা মডিউল (ইএসএম) নির্মাতা এয়ারবাস ডিফেন্স ও স্পেস দ্বারা নির্মিত। নিম্ন পৃথিবীর কক্ষপথের বাইরে ছয়জন নভচারীকে সহায়তা করতে সক্ষম, ওরায়ন ২১ দিনের অবকাশহীন এবং ছয় মাস ডক পর্যন্ত স্থায়ী হতে পারে।

তথ্যসূত্র 

 
নাসা কর্মসূচি
চাঁদে অনুসন্ধান
মানব মহাকাশ যাত্রার কর্মসূচি
নবীগঞ্জ থানা

নবীগঞ্জ থানা বাংলাদেশের হবিগঞ্জ জেলার অন্তর্গত নবীগঞ্জ উপজেলার একটি থানা।

প্রতিষ্ঠাকাল 
১৯২২ সালের ১০ জানুয়ারি ব্রিটিশ সরকার কর্তৃক নবীগঞ্জকে একটি আধুনিক থানা ঘোষণা করা হয়।

প্রশাসনিক এলাকাসমূহ 
নবীগঞ্জ উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম নবীগঞ্জ থানার আওতাধীন।

পৌরসভা:
 নবীগঞ্জ

ইউনিয়নসমূহ:
 ১নং বড়ভাকৈর পশ্চিম
 ২নং বড়ভাকৈর পূর্ব
 ৩নং ইনাতগঞ্জ
 ৪নং দীঘলবাক
 ৫নং আউশকান্দি
 ৬নং কুর্শি
 ৭নং করগাঁও
 ৮নং নবীগঞ্জ সদর
 ৯নং বাউসা
 ১০নং দেবপাড়া
 ১১নং গজনাইপুর
 ১২নং কালিয়ারভাঙ্গা
 ১৩নং পানিউমদা

আরও দেখুন 
 নবীগঞ্জ উপজেলা
 হবিগঞ্জ জেলা

তথ্যসূত্র

বহিঃসংযোগ 

হবিগঞ্জ জেলার থানা
নবীগঞ্জ উপজেলা
বানিয়াচং থানা

বানিয়াচং থানা বাংলাদেশের হবিগঞ্জ জেলার অন্তর্গত বানিয়াচং উপজেলার একটি থানা।

প্রতিষ্ঠাকাল 
১৯৭০ সালের ১৫ জানুয়ারি তৎকালীন পাকিস্তান সরকার কর্তৃক প্রশাসনিক থানা হিসাবে বানিয়াচং প্রতিষ্ঠা লাভ করে।

প্রশাসনিক এলাকাসমূহ 
বানিয়াচং উপজেলার ১৫টি ইউনিয়নের প্রশাসনিক কার্যক্রম বানিয়াচং থানার আওতাধীন।

ইউনিয়নসমূহ:
 ১নং বানিয়াচং উত্তর পূর্ব
 ২নং বানিয়াচং উত্তর পশ্চিম
 ৩নং বানিয়াচং দক্ষিণ পূর্ব
 ৪নং বানিয়াচং দক্ষিণ পশ্চিম
 ৫নং দৌলতপুর
 ৬নং কাগাপাশা
 ৭নং বড়ইউড়ি
 ৮নং খাগাউড়া
 ৯নং পুকড়া
 ১০নং সুবিদপুর
 ১১নং মক্রমপুর
 ১২নং সুজাতপুর
 ১৩নং মন্দরী
 ১৪নং মুরাদপুর
 ১৫নং পৈলারকান্দি

আরও দেখুন 
 বানিয়াচং উপজেলা
 হবিগঞ্জ জেলা

তথ্যসূত্র

বহিঃসংযোগ 

হবিগঞ্জ জেলার থানা
বানিয়াচং উপজেলা
আজমিরীগঞ্জ থানা

আজমিরীগঞ্জ থানা বাংলাদেশের হবিগঞ্জ জেলার অন্তর্গত আজমিরীগঞ্জ উপজেলার একটি থানা।

প্রতিষ্ঠাকাল 
১৯০৭ সালে তৎকালীন আসাম প্রাদেশিক সরকার কর্তৃক আজমিরীগঞ্জ থানা প্রতিষ্ঠা করা হয়।

প্রশাসনিক এলাকাসমূহ 

আজমিরীগঞ্জ উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম আজমিরীগঞ্জ থানার আওতাধীন।

পৌরসভা:
 আজমিরীগঞ্জ

ইউনিয়নসমূহ:
 ১নং আজমিরীগঞ্জ সদর
 ২নং বদলপুর
 ৩নং জলসুখা
 ৪নং কাকাইলছেও
 ৫নং শিবপাশা

আরও দেখুন 
 আজমিরীগঞ্জ উপজেলা
 হবিগঞ্জ জেলা

তথ্যসূত্র

বহিঃসংযোগ 

হবিগঞ্জ জেলার থানা
আজমিরীগঞ্জ উপজেলা
দ্য ডেইলি হোম

দ্য ডেইলি হোম একটি দৈনিক পত্রিকা যা তাল্লাদেগা কাউন্টি এবং সেন্ট ক্লেয়ার কাউন্টি, আলাবামা অঞ্চলে পরিবেশিত হয়ে থাকে। ১৮৬৭ সালে প্রাথমিকভাবে সাপ্তাহিক পত্রিকা হিসাবে শুরু হয়েছিল কিন্তু ১৯০৯ সালে দৈনিক আকারে পরিবেশিত হওয়ার আগ  পর্যন্ত এটি আওয়ার মাউন্টেন হোম নামে অভিহিত হতো এবং দৈনিক সংবাদপত্র হিসেবে পরিবেশনের সময় পত্রিকাটির নাম তাল্লাদেগা ডেইলি হোম নামে পরিবর্তন করা হয়েছিল।

১৯৬৫ সালে ডেইলি হোম কাগজটি কনসিলিডেটেড পাবলিশিং  (একটি স্থানীয় কোম্পানি)  কিনেছিল এবং এই কোম্পানিটি  অ্যানিস্টন স্টার এবং বিভিন্ন স্থানীয় সাপ্তাহিকও প্রকাশ করত। সিলাকাগায় যখন অফিস খোলা হয় তখন পত্রিকাটির নাম পরিবর্তন করে দ্য ডেইলি হোম রাখা হয় এবং তালাদেগা কাউন্টির সমস্ত অঞ্চলে সরবরাহ করা শুরু হয়। ১৯৮০ সালে পেল সিটিতে একটি অফিস খোলা হয়েছিল ।

দ্য ডেইলি হোম হল দুটি কাউন্টির মধ্যে প্রাচীনতম ধারাবাহিকভাবে প্রচারিত সংবাদপত্র এবং রাজ্যের প্রাচীনতম একটি। এটি দুই কাউন্টি অঞ্চলের জন্য শীর্ষস্থানীয় কাগজ। প্রতি বছর ডেইলি হোম স্থানীয় পেল সিটি ব্লক পার্টির প্রধান স্পনসর হয়ে থাকে ।

তথ্যসূত্র

বহিঃসংযোগ
The Daily Home official website

আলাবামার সংবাদপত্র
১৮৬৭-এ প্রতিষ্ঠিত সংবাদপত্র
মার্কিন যুক্তরাষ্ট্রের দৈনিক সংবাদপত্র
মুক্তমনা (ব্লগ)

মুক্তমনা হলো বাংলাভাষী মুক্তচিন্তক, নাস্তিক ও ধর্মনিরপেক্ষ ব্লগার এবং লেখকদের প্রথম অনলাইন প্ল্যাটফর্ম যা অভিজিৎ রায় শুরু করেছিলেন।  মুক্তমনা অর্থ "মুক্ত মন"। মুক্তচিন্তা ও মুক্তমন শব্দ দুটি অনেকটাই কাছাকাছি অর্থ বহন করে। ওয়েবসাইটটি মুক্ত মত প্রকাশের পক্ষে এবং ধর্মীয় মৌলবাদ, বিশেষত ইসলামী ধর্মীয় মৌলবাদের সমালোচনা করে থাকে।

সেকুলার হিউম্যানিজম কাউন্সিল (ধর্মনিরপেক্ষ মানবতাবাদ পরিষদ) মুক্তমনাকে "বাংলাদেশ এবং দক্ষিণ এশিয়ার মধ্যে সমসাময়িক মুক্তচিন্তকদের বৃহত্তম এবং দ্রুত বর্ধমান সংগ্রহ" বলে অভিহিত করেছে। এই দলটি সেন্টার ফর ইনকয়েরি এবং আন্তর্জাতিক মানবতাবাদী ও নৈতিকতা ইউনিয়ন-এর মতো আন্তর্জাতিক এনজিওর সাথে কাজ করেছিল।

ওয়েবসাইটটি পরিচালনা করতেন অভিজিৎ রায়। কিন্তু ২৬ ফেব্রুয়ারি, ২০১৫ তারিখে ইসলামবাদী দাবিদার সন্ত্রাসদল তাকে হত্যা করে। অনন্ত বিজয় দাশও ব্লগের জন্য লিখেছিলেন এবং তাকেও একই বছরের ১২ মে তারিখে হত্যা করা হয়। ভারতীয় উপমহাদেশে আল-কায়েদা গ্রুপ বলেছিলো যে তারাই রায়ের মৃত্যুর জন্য দায়ী। অনন্ত বিজয় দাশ ও অভিজিৎ রায় উভয়ই ইসলামপন্থীদের করা খুনের টার্গেটের তালিকায় ছিলেন।

ইতিহাস 
২০০১ সালের মে মাসে অভিজিৎ রায় মুক্তমনা নামে একটি ইয়াহু গ্রুপ শুরু করেছিলেন যার অর্থ "মুক্ত মন"। ২০০২ সালে মুক্তমনা একটি ব্লগের রূপ পায়। মুক্তমনা ইন্টারনেটে ডারউইন দিবস এবং আন্তর্জাতিক নারী দিবস উদযাপনকারী প্রথম কোনো বাঙালি সংগঠন। এই সংগঠনটি ধর্মীয় সংখ্যালঘু এবং ধর্মনিরপেক্ষ লেখকদের স্বাধীনতার জন্য কাজ করে। তারা আন্তর্জাতিক ধর্মনিরপেক্ষতাবাদী সংগঠনগুলোর সাথে হত্যা ও গ্রেপ্তারের প্রতিবাদে কাজ করেছিল। তারা ধর্মীয় প্রশ্ন এবং এলজিবিটি বিষয়গুলি নিয়েও আলোচনা করেছিল, যেগুলি বাংলাদেশে নিষিদ্ধ বিষয়। ২০০৫ সালে সংযুক্ত আরব আমিরাতে ওয়েবসাইট নিষিদ্ধ করা হয়েছিল।

পুরস্কার 

২০১৫ সালে মুক্তমনা জার্মান পাবলিক ব্রডকাস্টার ডয়চে ভেলের কাছ থেকে "দ্য ববস - সেরা অফ অনলাইন অ্যাক্টিভিজম" পুরস্কার পেয়েছেন।  খুন হওয়া ব্লগার অভিজিৎ রায়ের স্ত্রী ব্লগার রাফিদা আহমেদ বন্যা এই পুরস্কারটি গ্রহণ করেছিলেন।

তথ্যসূত্র

বাংলাদেশী ওয়েবসাইট
বাংলা ব্লগ
বাংলাদেশী অনলাইন সংবাদ মাধ্যম
মার্কিন যুক্তরাষ্ট্রের সংবাদ ওয়েবসাইট
বাংলাদেশে ব্লগিং
ক্লেরমোর ডেইলি প্রগ্রেস

ক্লেরমোর ডেইলি প্রগ্রেস, একটি সংবাদপত্র যা মার্কিন যুক্তরাষ্ট্রের ওকলাহোমার ক্লেরমোরে প্রকাশিত হয়। এটি প্রতিষ্ঠিত হয় ২৯ জুন ১৮৯২। 

সম্পাদকীয় কর্মীদের সদস্যদের মধ্যে রয়েছেন সিডনি ব্যারন (সম্পাদক), কেভিন গ্রিন (ক্রীড়া সম্পাদক) এবং কাইলি থেসেনভিটস (প্রতিবেদক)। 

সংবাদপত্রটি একটি নিউজ ওয়েবসাইট রয়েছে এবং এর মুদ্রণ সংস্করণ সপ্তাহে দুদিন দুপুরে প্রকাশিত হয়।

তথ্যসূত্র

বহিঃসংযোগ 
 ক্লেরমোর ডেইলি প্রগ্রেস ওয়েবসাইট 
 সিএনএইচআই ওয়েবসাইট 

ওক‌লাহোমার সংবাদপত্র
ওকলাহোমার সংবাদপত্র
ছেরিং মুতুপ

নায়েব সুবেদার ছেরিং মুতুপ, এসি ছিলেন একজন অবসরপ্রাপ্ত ভারতীয় সেনার জুনিয়র কমিশনার অফিসার (জেসিও) যিনি ভারতের সর্বোচ্চ শান্তিকালীন সামরিক সম্মান অশোক চক্রকে ভূষিত করেছিলেন ।

জীবনের প্রথমার্ধ 
নায়েব সুবেদার ছেরিং মুতুপ কাশ্মীরের উত্তরাঞ্চলে লাদাখের লেহ জেলার লিকার গ্রামে জন্মগ্রহণ করেছিলেন। অপ্রতুল শিক্ষার কারণে তিনি যথাযথ শিক্ষায় শিক্ষিত হতে পারেননি।

সামরিক ক্যারিয়ার 
তিনি ১৯৬৫  সালের ২৩ শে জুন লাদাখ স্কাউটসে পদাতিক সৈনিক হিসাবে ভারতীয় সেনাবাহিনীতে যোগদান করেছিলেন।

১৯৮৫ সালের ২১ ফেব্রুয়ারি, পাকিস্তানি সশস্ত্র বাহিনী অস্পষ্টতা এবং অব্যাহত খারাপ আবহাওয়ার সুযোগ নিয়ে অনুপ্রবেশ করে এবং প্রায় ১৮০০০ ফুট উচ্চতার উচ্চতায় ভারতের পোস্টের দৃশ্য ধারণ করে বসতি স্থাপন করে। ল্যান্স হাবিলদার মুতুপ ছিলেন মেজর এমএস দাহিয়ার নেতৃত্বাধীন ফাইটিং গার্ডের কমান্ডার, যিনি শত্রুকে উচ্ছেদ করার জন্য অভিযান চালাচ্ছিলেন। সেই সময়ে, ল্যান্স হাবিলদার মুতুপ সবচেয়ে অসামান্য সাহস এবং বীরত্বকে প্রকাশ করেছিলেন।

মুতুপ ১৯৮৯ সালের ১ জুলাই সম্মানসূচক নায়েবে সুবেদার হিসাবে অবসর গ্রহণ করেন।

অশোক চক্র পুরস্কার প্রাপ্ত 
ল্যান্স হাবিলদার ছেরিং মুতুপ এইভাবে তাঁর উচ্চতর আদেশের দায়িত্ব পালনের ক্ষেত্রে সাহসী এবং নিষ্ঠার জন্য সবচেয়ে স্পষ্ট করে উদাহরণ স্থাপন করেছেন। তাঁর সাহসী কর্মের জন্য তাঁকে অশোক চক্র ভূষিত করা হয়েছিল।

পরিবার 
মুতুপের ছেলে সেওয়াং মুতুপ ভারতীয় সেনাবাহিনীর একজন কর্মরত সুবেদার এবং তিনি ১৯৯৯ এর কার্গিল যুদ্ধে অসামান্য বীরত্বের জন্য বীর চক্র দ্বারা ভূষিত।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
অশোক চক্র পদকপ্রাপ্ত
অশোকচক্র
সৈয়দ মুহাম্মদ মহসিন

সৈয়দ মুহাম্মদ মহসিন বাংলাদেশের ঢাকা জেলার রাজনীতিবিদ যিনি ঢাকা-১১ আসনের সংসদ সদস্য ছিলেন।

প্রাথমিক জীবন 
সৈয়দ মুহাম্মদ মহসিন ঢাকায় জন্মগ্রহণ করেন।

রাজনৈতিক জীবন 
১৯৯১ সালের পঞ্চম জাতীয় সংসদ নির্বাচনে ঢাকা-১১ আসন থেকে বাংলাদেশ জাতীয়তাবাদী দলে সংসদ সদস্য হারুন রশীদ মোল্লা ১৯৯২ সালের নভেম্বরে মৃত্যুবরণ করলে ১৯৯৩ সালের ফেব্রুয়ারির উপনির্বাচনে বিএনপির প্রার্থী হিসেবে সৈয়দ মুহাম্মদ মহসিন সংসদ সদস্য নির্বাচিত হন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
ঢাকা জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
জীবিত ব্যক্তি
অষ্টম জাতীয় সংসদ সদস্য
হারুন রশীদ মোল্লা

হারুন রশীদ মোল্লা (মৃত্যু: নভেম্বর ১৯৯২) বাংলাদেশের ঢাকা জেলার রাজনীতিবিদ যিনি ঢাকা-১১ আসনের সংসদ সদস্য ছিলেন।

প্রাথমিক জীবন 
হারুন রশীদ মোল্লা ঢাকায় জন্মগ্রহণ করেন।

রাজনৈতিক জীবন 
হারুন রশীদ মোল্লা ১৯৯১ সালের পঞ্চম জাতীয় সংসদ নির্বাচনে ঢাকা-১১ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন। তিনি ১৯৯২ সালের নভেম্বরে মৃত্যুবরণ করেন।

তথ্যসূত্র 

১৯৯২-এ মৃত্যু
জন্মের বছর অনুপস্থিত
ঢাকা জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
মুহাম্মদপুর, দোলারবাজার

মুহাম্মদপুর (অন্যভাবে মোহাম্মদপুর, স্থানীয়ভাবে মামনপুর নামেও পরিচিত) বাংলাদেশের উত্তর-পূর্বাঞ্চলের একটি গ্রাম। এটি সিলেট বিভাগের সুনামগঞ্জ জেলার ছাতক উপজেলার দোলারবাজার ইউনিয়নের অন্তর্ভুক্ত। পীর রহিম উল্লা শাহ মাজার ও দুর্বিন শাহের পিতা সফাত শাহের আদিনিবাস হিসেবে গ্রামটি বিখ্যাত। সফাত শাহ পরবর্তীকালে মুহাম্মদপুর থেকে ছাতকের দুর্বিন টিলা নামক স্থানে চলে যান।

ভৌগোলিক অবস্থান 
মুহাম্মদপুর ছাতক উপজেলার দক্ষিণ-পূর্ব প্রান্তে অবস্থিত। এটি দোলারবাজার থেকে  দক্ষিণে এবং সিংঙ্গেরকাছ বাজার থেকে  পশ্চিমে অবস্থিত। মাকুন্দ নদী মুহাম্মদপুর গ্রামের দক্ষিণ-পূর্ব দিকে প্রবাহিত হয়। গ্রামের পূর্বে বুরাইয়া, পশ্চিমে চেলারচর, উত্তর আলমপুর এবং দক্ষিণে জাহেদপুর অবস্থিত।

জনউপাত্ত 
মুহাম্মদপুর গ্রামেত জনসংখ্যা প্রায় ১৫০০ জন। মোট ৯০% -ই কৃষিজীবী, ২% সরকারি কর্মচারী এবং ব্যবসায়ী। অবশিষ্ট জনসংখ্যা যুক্তরাজ্য ও মধ্যপ্রাচ্য থেকে প্রেরিত আয়ের উপর নির্ভরশীল।

শিক্ষা ও সংস্কৃতি 
১৯৭৩ সালে মুহাম্মদপুর সরকারি প্রাথমিক বিদ্যালয় পূর্ণাঙ্গ কার্যক্রম শুরু করে। এছাড়া ২০১০ সালে গ্রামে একটি কিন্ডারগার্টেন প্রতিষ্ঠিত হয়। গ্রামে মুসলিম ধর্মসম্প্রদায়ের জন্য মুহাম্মদপুর জামে মসজিদ নামে একটি মসজিদ রয়েছে, যেখানে শিশুদের ধর্মীয় ও আরবি শিক্ষা দেওয়া হয়।

যোগাযোগ 
মুহাম্মদপুর ছাতক উপজেলা সদর থেকে  দক্ষিণে অবস্থিত। ছাতক-গোবিন্দগঞ্জ-দোলারবাজার সড়ক এবং সিলেট-বিশ্বনাথ-সিংঙেরকাছ সড়ক ব্যবহার করে গ্রামে যাতায়াত করা যায়।

আরও দেখুন 
 বাংলাদেশের গ্রাম

তথ্যসূত্র 

বাংলাদেশের গ্রাম
সিলেট বিভাগ
সুনামগঞ্জ জেলা
সুনামগঞ্জ জেলার গ্রাম
ছাতক উপজেলা
কাশিং সিটিজেন

কাশিং সিটিজেন হ'ল একটি সংবাদপত্র যা ১৮৯৫ সালে ওকলাহোমার স্থানীয় শহর কাশিংয়ের কমিউনিটি সংবাদপত্র হিসাবে প্রতিষ্ঠিত হয়েছিল। বছরের পর বছর ধরে খবরের কাগজটির অসংখ্য মালিক ছিল যাদের মধ্যে ও এইচ এবং হ্যাটি মে লাউচেনমিয়ার রয়েছেন। অতীতে কাগজটি সাপ্তাহিক এবং পরে প্রতিদিনের পত্রিকা হয়েছিল।  এটি বর্তমানে সাপ্তাহিক হিসাবে প্রকাশিত হচ্চে। এর বর্তমানে মালিক জে ডি এবং মেরিলি মাইজনার কাগজটি ২০২০ সালের ফেব্রুয়ারিতে ডেভিড এবং মাইরা রিডের কাছ থেকে ক্রয় করেছিলেন। কাগজটি জানুয়ারী, ২০১৮ এ মুদ্রিত সাপ্তাহিক হয়ে যায় এবং একটি অনলাইন সংস্করণে যুক্ত হয়েছিল। রেইডরা জে ডি এবং মেরিলি মাইজনারের মালিকানাধীন সিমারন ভ্যালি কমিউনিকেশনস, এলএলসির কাছে, ২০২০ সালের ফেব্রুয়ারিতে কাশিং সিটেজেন বিক্রি করেছিল।

বহিঃসংযোগ 
 কাশিং সিটিজেন ওয়েবসাইট

তথ্যসূত্র 

ওক‌লাহোমার সংবাদপত্র
ওকলাহোমার সংবাদপত্র
ডানকান ব্যানার

ডানকান ব্যানার " স্টিফেন্স কাউন্টির একমাত্র দৈনিক সংবাদপত্র", আমেরিকার ওকলাহোমার, ডানকানে প্রকাশিত একটি পাঁচ দিনের (মঙ্গলবার থেকে শনিবার) দৈনিক পত্রিকা। ৫,০০০ প্রচলন সহ, পত্রিকাটি ১৮৯২ সাল থেকে কোন না কোন রূপে রয়েছে।  ১৮৯২ সালে জেমস পি সাম্পসন প্রতিষ্ঠিত, ডানকান ব্যানার হ'ল ডানকানের প্রাচীনতম ব্যবসা যা এখনও একই নামে চলছে। এর প্রেস এখানে থামা প্রথম ট্রেনে ডানকানে এসেছিল।  সংবাদপত্রটির মালিকানা কমিউনিটি নিউজপেপার হোল্ডিংস ইনক।  মঙ্গলবার, বুধবার, বৃহস্পতিবার, শুক্র ও শনিবার সকালে পত্রিকাটি প্রকাশিত হয়।

তথ্যসূত্র

বহিঃসংযোগ 
 ডানকান ব্যানার ওয়েবসাইট 
 সিএনএইচআই ওয়েবসাইট 

ওক‌লাহোমার সংবাদপত্র
ওকলাহোমার সংবাদপত্র
নিকিতা শর্মা

নিকিতা শর্মা একজন ভারতীয় টেলিভিশন অভিনেত্রী এবং নয়াদিল্লির মডেল। তিনি লাইফ ওকের টেলিভিশন ধারাবাহিক দো দিল এক জান-এ অন্তরা কুল, কালার্স টিভির স্বরাগিনী - জোড়ে রিশতো কে সুর-এ কবিতা এবং শক্তি - অস্তিত্ব কে এহশাস কী-তে অর্চনা চরিত্রে অভিনয় করার জন্য সর্বাধিক পরিচিত।

প্রারম্ভিক জীবন 
নিকিতা শর্মা ভারতের নয়াদিল্লিতে জন্মগ্রহণ করেন এবং সেখানেই বেড়ে উঠেন। তার বাবা একজন নির্মাতা। সেন্ট জেভিয়ার্স স্কুল এবং দিল্লি বিশ্ববিদ্যালয়ে পড়াশোনা শেষ করার পরে, নিকিতা তার বাবাকে ব্যবসায় সহায়তা করেছিলেন। তিনি নয়াদিল্লিতে নিজের বেকারিও পরিচালনা করেছিলেন।

টেলিভিশন

তথ্যসূত্র

বহিঃসংযোগ 
 
 
 

জন্মের বছর অনুপস্থিত (জীবিত ব্যক্তি)
জীবিত ব্যক্তি
দিল্লি বিশ্ববিদ্যালয়ের প্রাক্তন শিক্ষার্থী
নয়াদিল্লির অভিনেত্রী
ভারতীয় ধারাবাহিক নাটকের অভিনেত্রী
ভারতীয় টেলিভিশন অভিনেত্রী
২১শ শতাব্দীর ভারতীয় অভিনেত্রী
এল্ক সিটি ডেইলি নিউজ

এল্ক সিটি ডেইলি নিউজ একটি দৈনিক পত্রিকা যা সপ্তাহে পাঁচ দিন প্রকাশিত হয়। এটি মঙ্গল থেকে শুক্রবার এবং রবিবার প্রকাশিত হয়। ওকলাহোমা রাজ্য সৃষ্টি হওয়ারও ছয় বছর আগ থেকে, ১৯০১ সাল থেকে পত্রিকাটি প্রকাশিত হয়।  পত্রিকাটির মালিক হলেন এল্ক শহরের ওয়েড পরিবারের বেশ কয়েকজন সদস্য, তাদের মধ্যে অন্তর্ভুক্ত আছেন এলিজাবেথ ওয়েড (২০১১-২০১৮), ল্যারি আর ওয়েড (১৯৬৯ - ২০১১) এবং পল আর ওয়েড (১৯৩x - ১৯৭২)।

তথ্যসূত্র 

ওক‌লাহোমার সংবাদপত্র
ওকলাহোমার সংবাদপত্র